PATVIRTINTA

Klaipėdos Tauralaukio progimnazijos

direktoriaus 2024 m. liepos 29 d.

įsakymu Nr. V-43

**KLAIPĖDOS TAURALAUKIO PROGIMNAZIJOS**

**PAILGINTOS DIENOS GRUPĖS** **ORGANIZAVIMO TVARKOS APRAŠAS**

1. **BENDROSIOS NUOSTATOS**

1.Pailgintos dienos grupės (toliau – Grupė) organizavimo tvarkos aprašas reglamentuoja Klaipėdos Tauralaukio progimnazijos pailgintos dienos grupės veiklą.

2. Pailgintos dienos grupė (toliau – Grupė ) – tai tėvų prašymu suburta grupė mokiniams, kuriems teikiama neformalaus švietimo paslauga.

3. Pailgintos dienos grupė savo veikloje vadovaujasi Lietuvos Respublikos Konstitucija, Vyriausybės nutarimais, Lietuvos švietimo įstatymu, Švietimo ir mokslo ministerijos norminiais aktais, bendrosiomis programomis, pradinio ugdymo samprata, Klaipėdos miesto savivaldybės administracijos Socialinio departamento švietimo skyriaus patvirtintais dokumentais.

1. **PAILGINTOS DIENOS GRUPĖS TIKSLAS IR UŽDAVINIAI**

4. Ugdyti mokinių bendrąsias, socialines, asmenines kompetencijas bei užtikrinti saugų vaikų užimtumą pasibaigus pamokoms.

5. Grupės steigimo uždaviniai:

5.1. gerinti mokinių ugdymo kokybę, plėtoti užimtumo kryptis ir formas;

5.2. skatinti mokinių užimtumą, jo įvairovę;

5.3. užtikrinti socialinę, pedagoginę, psichologinę ir kitą pagalbą mokiniams.

1. **MOKINIŲ PRIĖMIMAS IR GRUPIŲ FORMAVIMAS**

6. Pailgintos dienos Grupė sudaroma iš 1–2 klasių mokinių, kurių tėvai (globėjai, rūpintojai) pateikia raštišką prašymą mokyklos direktoriui.

1. **PAILGINTOS DIENOS GRUPĖS DARBO ORGANIZAVIMAS**

7. Grupėje dirbantys pedagogai:

7.1. organizuoja saugią mokinių priežiūrą, kryptingą pažintinę, meninę, sportinę veiklą grupės patalpose ir lauke;

7.2. nuosekliai, planingai ir turiningai organizuoja veiklą, atitinkančią mokinių amžių;

7.3. įsipareigoja saugoti mokinius nuo fizinę, psichinę sveikatą žalojančių poveikių;

7.4. pagal galimybes sudaro sąlygas mokinių saviraiškos poreikiams tenkinti;

7.5. teikia pagalbą mokiniams atliekant namų darbų užduotis;

7.6. stengiasi užtikrinti savalaikį mokinių nuvykimą į papildomojo ugdymo užsiėmimus mokykloje;

7.7. informuoja tėvus/globėjus apie mokinių savijautą, sveikatą, elgesį, veiklą pailgintos dienos grupėje.

8. Grupė steigiama mokyklos direktoriaus įsakymu, pritarus Mokyklos tarybai.

9. Grupėje komplektuojama 15-24 mokinių grupė.

10. Į grupę mokiniai priimami tėvams (globėjams) pateikus rašytinį prašymą.

11. Grupės darbo laikas pirmadieniais – penktadieniais 12.30 – 17.30 val.

12. Pailgintos dienos grupės veiklą koordinuoja direktoriaus pavaduotoja ugdymui.

1. **PAILGINTOS DIENOS GRUPĖS FINANSAVIMAS**

13. Pailginta dienos grupė finansuojama iš:

13.1. Klaipėdos miesto savivaldybės biudžeto lėšų;

13.2. grupę lankančių mokinių tėvų, globėjų lėšų.

14. Mokestį už mokinių ugdymą pailgintos dienos darbo grupėje nustato ir nuo jo atleidžia Klaipėdos miesto savivaldybės taryba.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_